2013.gada Noteikumi Nr.

Rīgā (prot. Nr. .§)

**Grozījumi Ministru kabineta 2010.gada 30.novembra noteikumos Nr.1075 "Valsts un pašvaldību institūciju amatu katalogs"**

Izdoti saskaņā ar

Valsts un pašvaldību institūciju

amatpersonu un darbinieku

atlīdzības likuma

7.panta trešās daļas 1. un 2.punktu un

7.1panta pirmo daļu

Izdarīt Ministru kabineta 2010.gada 30.novembra noteikumos Nr.1075 "Valsts un pašvaldību institūciju amatu katalogs" (Latvijas Vēstnesis, 2010, 193.nr.; 2011, 86., 151.nr.; 2012, 23., 185.nr.) šādu grozījumu:

1. Papildināt 1.pielikuma II nodaļas 1.punktu "Administratīvā vadība" ar VI A līmeni šādā redakcijā:

|  |  |  |
| --- | --- | --- |
| "VI A | Administratīvi vada Pārresoru koordinācijas centra darbu | * Vada Pārresoru koordinācijas centra darbu * Koordinē un nodrošina ministriju un citu valsts pārvaldes iestāžu pārresoru uzraudzību attīstības plānošanas jomā * Uzrauga un koordinē nacionālā līmeņa attīstības plānošanas dokumentu īstenošanu saistībā ar Latvijas Republikas dalību Eiropas Savienībā * Sniedz Ministru kabineta locekļiem priekšlikumus un konsultācijas par attīstības plānošanu un nacionālā līmeņa attīstības plānošanas dokumentu izstrādi un to savstarpējo saskaņotību * Ar padomdevēja tiesībām piedalās Ministru kabineta komitejas sēdēs, kā arī Ministru kabineta sēdēs * Ar Ministru kabineta pilnvarojumu piedalās Valsts prezidenta Stratēģiskās attīstības komisijas sēdēs" |

2. Izteikt 1.pielikuma II nodaļas 28.1.apakšpunktu "Izmeklēšana" II līmeni šādā redakcijā:

|  |  |  |
| --- | --- | --- |
| "II A | Veic izmeklēšanu sarežģītās lietās, kur nepieciešama iepriekšēja pieredze | * Uzsāk kriminālprocesu un veic nepieciešamo pirmstiesas izmeklēšanu, līdz tiek noskaidrota persona, kas saucama pie kriminālatbildības, un iegūti pietiekami pierādījumi kriminālvajāšanas uzsākšanai * Veic kompleksu izmeklēšanā iegūtās liela apjoma informācijas analīzi * Pieņem lēmumus par izmeklēšanas virzību un izmeklēšanas veikšanu, izņemot gadījumus, ja nepieciešams tiesneša lēmums vai prokurora piekrišana * Dod rakstiskus uzdevumus operatīvās darbības veicējiem tādu apstākļu vai faktu noskaidrošanai, kuri ir būtiski kriminālprocesā, bet kurus var noskaidrot, tikai izmantojot operatīvās darbības metodes un līdzekļus * Saņem informāciju, kas iegūta, veicot operatīvo darbību kriminālprocesā, un pārbauda operatīvās darbības pasākumos iegūtās ziņas par faktiem kriminālprocesa likumā noteiktajā kārtībā * Var koordinēt citus izmeklētājus atsevišķu procesuālu uzdevumu izpildē |
| II B | Veic izmeklēšanu īpaši sarežģītās un liela apjoma lietās, kur nepieciešama liela pieredze un dziļa konkrētās jomas pārzināšana | Veic II A līmenim noteiktos pienākumus, kā arī:   * Pirmstiesas izmeklēšanas ietvaros var veikt nepieciešamās procesuālās darbības ārvalstīs un sadarboties ar citu valstu izmeklēšanas iestāžu pārstāvjiem * Veic jauno speciālistu darbaudzināšanu * Var vadīt izmeklētāju grupu" |

3. Papildināt 1.pielikuma II nodaļu ar 56.punktu šādā redakcijā:

|  |  |  |
| --- | --- | --- |
| "**56. Valsts attīstības plānošana, koordinācija un vadība** | | |
| Saimes apraksts | Šajā saimē ietilpst amati, kuru pildītāju pienākumi ir saistīti ar ilgtermiņa attīstības plānošanu, Latvijai būtisku nacionālo interešu īstenošanu, nacionālā līmeņa attīstības plānošanas dokumentu izstrādi, to izpildes novērtēšanu un savstarpējo saskaņotību, arī atbilstību Eiropas Savienības plānošanas dokumentiem, tādējādi sekmējot nozaru politiku savstarpējo koordināciju un pārresoru uzraudzību | |
| Līmenis | Līmeņa raksturojums | Amata paraugapraksts |
| I | Veic politikas plānošanu, izstrādi un ietekmes novērtēšanu noteiktās nozarēs.  Strādā ar īpaši sarežģītiem analītiskiem jautājumiem, dziļi pārzina vienu vai vairākas nozares | * Nodrošina attīstības plānošanas dokumentu savstarpējās saskaņotības novērtēšanu un īstenošanas koordināciju atbilstoši nacionālā līmeņa attīstības plānošanas dokumentu stratēģiskajiem uzstādījumiem un valsts ilgtermiņa attīstības prioritātēm, arī Nacionālā attīstības plāna un Latvijas ilgtspējīgas attīstības stratēģijas īstenošanas novērtēšanu * Koordinē un uzrauga deklarācijas par Ministru kabineta iecerēto darbību izpildi un aktualizāciju * Veic Ministru kabineta un Ministru prezidenta analītiskos uzdevumus un sniedz priekšlikumus Ministru prezidentam par nepieciešamajiem uzlabojumiem valsts attīstības plānošanas dokumentos, kā arī attīstības plānošanas dokumentu īstenošanas uzraudzībā un ietekmes izvērtēšanā * Nodrošina līdzdalību starptautisko attīstības plānošanas dokumentu izstrādē un īstenošanā, kā arī uzrauga to attīstības plānošanas dokumentu izstrādi un īstenošanu, kas ir saistīti ar Latvijas dalību Eiropas Savienībā * Var veikt sagatavoto attīstības plānošanas dokumentu finanšu analīzi * Var piedalīties starptautiskajās darba grupās un sadarboties ar ārvalstu valsts pārvaldes institūcijām un ekspertiem, kā arī koordinēt sadarbību ar starptautiskajām institūcijām attiecīgajā jomā |

|  |  |  |
| --- | --- | --- |
| II | Vada vai kontrolē valsts attīstības plānošanas dokumentu izstrādi, īstenošanas uzraudzību un ietekmes novērtēšanu.  Specializējas noteiktas nozares jautājumos.  Koordinē un vada Ministru kabineta vai Ministru prezidenta pārresoru uzdevumu izpildi | Veic I līmenim noteiktos pienākumus, kā arī:   * Izstrādā hierarhiski augstākos ilgtermiņa un vidēja termiņa attīstības plānošanas dokumentus * Sniedz konsultācijas Ministru prezidentam un valdības locekļiem par stratēģijas izstrādi Latvijas interešu aizstāvēšanai starptautiskajās organizācijās, kā arī par valsts politikas izstrādi un īstenošanu attiecīgajā nozarē * Līdzdarbojas budžeta plānošanas procesā un valsts politikas plānošanas dokumentu izstrādē, nodrošinot Latvijas ilgtspējīgas attīstības stratēģijas īstenošanu, kā arī piedalās to dokumentu izstrādē un aktualizācijā, kas saistīti ar Eiropas Savienības fondu līdzekļu un valsts budžeta līdzekļu apguvi * Ar padomdevēja tiesībām piedalās Ministru kabineta komitejas un Ministru kabineta sēdēs * Var vadīt struktūrvienības darbu, nosakot struktūrvienības uzdevumus un kontrolējot to izpildi |
| III | Vada un kontrolē valsts attīstības plānošanas sistēmas darbību, kas sastāv no atsevišķām darbības jomām un ko pārzina atsevišķa struktūrvienība un (vai) eksperti | Veic II līmenim noteiktos pienākumus, kā arī:   * Nodrošina attīstības plānošanas dokumentu pārresoru ekspertīzi * Koordinē jautājumus, kas saistīti ar valsts investīcijām, nacionālo prioritāšu definēšanu un ilgtermiņa attīstības plānošanu * Pārstāv iestādi Latvijas un starptautiskajās organizācijās valsts attīstības plānošanas jomā * Koordinē iestādes organizatorisko darbību un sadarbību starp iestādes struktūrvienībām * Var aizvietot iestādes vadītāju |

Ministru prezidents V.Dombrovskis

Finanšu ministrs                                   A.Vilks

Iesniedzējs:

Ministru prezidenta vietā –

aizsardzības ministrs A.Pabriks

Vizē:

Valsts kancelejas direktore E.Dreimane

21.01.2013 12:55

797

Babre 67082806

[Aiga.Babre@mk.gov.lv](mailto:Aiga.Babre@mk.gov.lv)

Žemaite-Dziceviča 67082972

[irina.zemaite@pkc.mk.gov.lv](mailto:irina.zemaite@pkc.mk.gov.lv)